Carsten Egeholt fra Brønderslev Idrætsforening vandt både sølv og bronzemedaljen i Bordtennis EM for mænd over 50 år. Da han både spillede single og som del af en double. Carsten Egeholt havde overvundet spillere fra store bordtennisnationer som Tyskland, Tjekkiet, Sverige og Ungarn for at nå finalen i slutrunden, der blev spillet i Tampere i Finland. I finalen blev Egeholdt slået af kinesisk fødte Ding Yi fra Østrig. - Jeg er lidt skuffet nu, men han var bedre end mig, hvilket jeg godt vidste på forhånd. Men man skal nogle gange også kunne levere overraskelsen. Den troede jeg på til den sidste bold var slået, fortæller Carsten Egeholt fra Finland, der vandt sølv i singlerækken. I double spillede Egeholt sammen med tyske Rainer Jungblut, der i semifinalen igen måtte spille mod Ding Yi, der havde teamet op med en russisk makker, og blev igen slået, men med nogle tætte sæt. De vandt dog bronzekampen.

Referat:
Carsten Egeholt fra Brønderslev fik to medaljer med hjem fra EM i Finland.